
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Εφαρμογή του άρθρου 1 του Ν.653/77 «Περί υποχρεώσεως των 
παρόδιων ιδιοκτητών για τη διάνοιξη οδών κ.λ.π.» ......'. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

«Έγκριση μεταφοράς συντελεστή δόμησης διατηρητέου ακινήτου 
που βρίσκεται εντός του ρυμοτομικού σχεδίου του Δήμου Αθηνών 
και ταυτόχρονης πραγματοποίησης αυτής». . 2 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέων επτά (7) κτιρίων που βρίσκονται 
εντός του ρυμοτομικού σχεδίου δήμου Ιωαννιτών (Ν. Ιωαννίνων) 
και καθορισμός ειδικών όρων και περιορισμών δόμησης αυτών». 3 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. Η.3548/90 (1) 

Εφαρμογή του άρθρου 1 του Ν.653/77 «Περί υποχρεώσεως των παρό¬ 
διων ιδιοκτητών για τη διάνοιξη οδών κ.λ.π.» ■ 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1) Τον Ν. 653/77 «Περί υποχρεώσεως των παρόδιων ιδιοκτητών 
για τη διάνοιξη οδών κ.λ.π.». 


2) τις παρ. 9 και 10 του άρθρου 62 του Ν. 947/79 «Περί οικιστικών 
περιοχών». 

3) Το Π.Δ. 929/79 και την Παρ. 4 του άρθρου 9 του Ν. 960/79 με 
την οποία μπήκαν σε εφαρμογή νέες διατάξεις απαλ/σεων με επιβά. 
ρυνση των παρόδιων ιδιοκτητών για τις περιπτώσεις νέων διανοίξεων, 
βελτιώσεων κ.λ.π. Εθνικών, Επαρχιακών και Δημοτικών ή Κοινοτικών 
οδών. 

4) Την ανάγκη καθορισμού των περιπτώσεων εφαρμογής του άρθρου 
1 του Ν. 653/77 σε δρόμους όπου προβλέπονται εργασίες βελτιώσεων 
και διαπλατύνσεων. 

5) Την εγκεκριμένη μελέτη προς βελτίωση της επαρχιακής οδού Αι. 
γιών - Αρχοντικού - Αγ. Νικολάου, αποφασίζουμε: 

Ορίζουμε ως κάτωθι το απαλλοτριώμενο τμήμα του δρόμου Αιγιών - 
Αρχοντικού - Αγίου Νικολάου από Χ.θ. 4+739 έως την είσοδο χωρίου 
Μέλισσα για το οποίο έχουν εφαρμογή οι διατάξεις του Ν. 653/77 άρ. 
θρο 1. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σπάρτη, 17 Ιουνίου 1991 

Ο Νομάρχης 
ΦΩΤΗΣ ΦΑΛΙΑΓΚΑΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αριθ. Γ.54533 (2) 

Έγκριση μεταφοράς συντελεστή δόμησης διατηρητέου ακινήτου που 

βρίσκεται εντός του ρυμοτομικού σχεδίου του Δήμου Αθηνών και 

ταυτόχρονης πραγματοποίησης αυτής». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κλπ» (Α’ 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του 
Ν.880/1979» (Α' 138), όπως τροποποιήθηκε με το από 19.6.1987 
Π. Δ/γμα (Δ’ 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν.880/1979». (Α’ 154) 
όπως τροποποιήθηκε με το υπ’ αριθ. 367/1987 Π. Δ/γμα (Α' 163). 

4. Τις διατάξεις των άρθρων 2,3 και 7 του Ν. 1032/1980 «Περί συ- 
στάσεως Υπουργείου Χωροταξίας, Οικισμού και Περιβάλλοντος» (Α' 
57). 

5. Τις διατάξεις της παρ. 1 (εδαφ. ιδ) του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

6. Την 5576/1990 πράξη συναίνεσης ενώπιον της συμβολαιογρά¬ 
φου Αθηνών Χρυσάνθης Κριτσινέλη, του Χαραλάμπους Νικολάου ενερ- 
γούντος ως Προέδρου της Επιτροπής Ολυμπιακών Αγώνων, αποκλει¬ 
στικής κυρίας του παρακάτω περιγραφομένου ακινήτου. 

7. Την υπ’ αριθμ. 421/1990 γνωμοδότηση του Κεντρικού Συμβου¬ 
λίου Χωροταξίας, οίκισμού και Περιβάλλοντος. 

8. Την 80477/21.11.1990 απόφαση του Υπουργού Περιβάλλο¬ 
ντος, Χωροταξίας και Δημοσίων - Εργων για προέγκριση της σχετικής 
τεχνικής μελέτης. 

9. Την : κατόπιν αυτοψίας του αρχιτέκτονα Γεωργίου Δόντα, επιβε¬ 
βαίωση των εμπλεκομένων στον υπολογισμό του μεταφερομένου συντε¬ 
λεστή δόμησης στοιχείων του ακινήτου που βρίσκεται εντός του ρυμοτο¬ 
μικού σχεδίου Αθηνών και επί της οδού Καψάλη αριθ, 4, με πρόταση 
του Υπουργού Περιβάλλοντος, Χωροταξίας και Δημοσίων Έργων, 
αποφασίζουμε: 

Άρθρο 1 

1. Εγκρίνεται η μεταφορά του συντελεστή δόμησης του ακινήτου (βα- 
ρυνομένου) που έχει χαρακτηρισθεί ως διατηρητέο με την 1310/185/ 
15.1.1990 απόφαση του Υπουργού Περιβάλλοντος, Χωροταξίας και 
Δημοσίων Έργων (Δ' 48), βρίσκεται εντός του ρυμοτομικού σχεδίου 
Αθηνών επί της οδού Καχάλη αριθ. 4και του οποίου την αποκλειστική 
κυριότητα έχει η Επιτροπή Ολυμπιακών Αγώνων (Ε.Ο.Α.), όπως το 
βαρυνόμενο ακίνητο φαίνεται με μαύρη διαγράμμιση στο σχετικό πρω¬ 
τότυπο διάγραμμα σε κλίμακα 1:500 που θεωρήθηκε από τον Προϊστά¬ 
μενο της Διεύθυνσης Τοπογραφικών Εφαρμογών με την 54533/1991 
πράξη του και που αντίτυπό του σε φωτοαμίκρυνση δημοσιεύεται με το 
παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς συντελεστή δόμησης είναι τα εξής: 

α. Εμβαδόν ακινήτου: 504,03 τ.μ. 


β. Ποσοστό κάλυψης: 70%. 

γ. Συντελεστής δόμησης της περιοχής βάσ?ι του οποίου πραγματο¬ 
ποιείται ή μεταφορά: 4,2ο. 

δ. Δομήσιμη επιφάνειες που αντιστοιχούν σ’ αυτό: 
504,03x4,20=2.116,93 τ.μ. 

ε. Δομημένη επιφάνεια: 1121.02 τ.μ. (294,88 τ.μ. στο υπόγειο, 
308,92 τ.μ. στο ισόγειο, 517,22 τ.μ. στους ορόφους). 

στ. Μεταφερόμενες δομήσιμες επιφάνειες: 2.116,93 τ.μ. - 
1.121,02 τ.μ. - 995,91 τ.μ. (43,9 τ.μι,από ισόγειο και 952,01 τ.μ. 
από ορόφους) ή συνολικά 43.9 τ.μ. X 2,5 = 109,75.τ.μ. + 952,01 
τ.μ. = 1.061,76 τ.μ. από ορόφους. 

■ ' Άρθρο 2 

Εγκρίνεται η πραγματοποίηση του κατά το προηγούμενο άρθρο με- 
ταφερόμενου συντελεστή δόμησης και δη κατά 1061,76 τ.μ. (από ορό¬ 
φους), από το περιγραφόμενο σ’ αυτό βαρυνόμενο (διατηρητέο) ακίνητο, 
σε άλλο ακίνητο (ωφελούπμενο), που βρίσκεται εντός του ρυμοτομικού 
σχεδίου δήμου Χαλανδρίου (Ν. Αττιής) και ειδικότερα επί της οδού Ρι- 
ζαρείου και Λεωφόρου Κηφισίας, φερόμενο ως ιδιοκτησία της Επιτρο¬ 
πής Ολυμπιακών Αγώνων (Ε.Ο.Α.), όπως τό ωφελούμενο ακίνητο φαί¬ 
νεται με στοιχεία Α Β Γ Δ Ε Ζ Α στο σχετικό πρωτότυπο διάγραμμα σε 
κλίμακα 1:200 που θεωρήθηκε από τον Προϊστάμενο της Διεύθυνσης 
Τοπογραφικών Εφαρμογών με την 54533/1991 πράξη του και που 
αντίτυπό του σε φωτοσμίκρυνση δημοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα ε£ής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπόμενης, βάσει των ισχυόντων 
στην περιοχή όρων δόμησης 1530,39 τ.μ., που αντιστοιχεί σε 
1.061,76 τ.μ. του βαρυνομένου ακινήτου. 

3. Τα ειδικότερα στοιχεία του ωφελουμένόυ ακινήτου μετά τη μετα¬ 
φορά είναι τα εξής: 

α. Εμβαδόν οικοπέδου: 2.002,70 τ.μ. 

β. Ποσοστό κάλυψης: 38,5%. 

γ. Συντελεστής δόμησης: 1,724. 

δ. Μέγιστο επιτρεπόμενο ύψος του ανεγερθησομένου κτιρίου: είκοσι 
έξι (26,00) μέτρα. 

ε. Το κτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:200, που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 54533/1991 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα, 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και ΔημοοίωνΈργων 
αναθέτουμε τη δημοσίευσή κάι εκτέλεση του παρόντος διατάγματος. 

Αθήνα, 27 Απριλίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΣΤΕΦΑΝΟΣ ΜΑΝΟΣ 

ΑΠΟΦΑΣΕΙΣ 

Αριθ. 69912/3291 (3) 

Χαρακτηρισμός ως διατηρητέων επτά (7) κτιρίων που βρίσκονται εντός 

του ρυμοτομικού σχεδίου δήμου Ιωαννιτών (Ν. Ιωαννίνων) και κα¬ 
θορισμός ειδικών όρων και περιορισμών δόμησης· αυτών». 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: . , 

1. Τις διατάξεις των άρθρων 3 και 4 (παρ. 2) του Ν. 1577/1985 
«Γενικός Οικοδομικός Οργανισμός» (Α' 210), όπως τροποποιήθηκαν με 
το άρθρο 1 (παρ. 1 και 2) του ν. 1772/1988 «Τροποποίηση διατάξεων 
του ν. 1577/1985 «ΓΟΚ» και άλλες σχετικές διατάξεις» (Α' 91). 

2. Τις διατάξεις της 85204/2589/27.12.1990 απόφασης του 
Υπουργού Περιβάλλοντος Χωροταξίας και Δημοσίων Έργων «Μεταβί¬ 
βαση αρμοδιοτήτων του Υπουργού ΠΕ.ΧΩ.ΔΕ στον Γενικό Γραμμα¬ 
τέα, στους Γενικούς Διευθυντές και στους Προϊσταμένους Δ/-σεων και 
Τμημάτων του Υπουργείου ΠΕ.ΧΩ.ΔΕ» (Β' 808). 

3. Την από 12.2.1991 αιτιολογική έκθεση της Διεύθυνσης Πολεο- 
δομικού Σχεδιασμού τμήμα Παραδοσιακών Οικισμών. 

4. Το 6369/1346/19.2.1991 έγγραφο της Διεύθυνσης Πολεοδο- 
μικού Σχεδιασμού, τμήμα Παραδοσιακών Οικισμών προς το Δήμο Ιω- 
αννιτών και το γεγονός ότι η προθεσμία της παρ. 2 του άρθρου 4 του ν. 
1577/1985 παρήλθε χωρίς να περιέλθουν στην Υπηρεσία αντιρρήσεις 
των ενδιαφερομένων, αποφασίζουμε: 

1. Χαρακτηρίζονται ως διατηρητέα τα κτίρια που βρίσκονται εντός 
του ρυμοτομικού σχεδίου δήμου Ιωαννιτών (Ν. Ιωαννίνων) στο παραδο¬ 
σιακό τμήμα της πόλης ειδικότερα επί τής οδού Κουντουριώτου 28, 30, 
36, 42, 50, 52 και 54, όπως φαίνονται με μαύρη διαγράμμιση στο σχε¬ 
τικό πρωτότυπο διάγραμμα σε κλίμακα 1:500, που θεωρήθηκε από τον 
Προϊστάμενο της Διεύθυνσης Τοπογραφικών Εφαρμογών με ; την 
69912/1991 πράξη του και που αντίτυπό του σε φωτοσμίκρυνση δη¬ 
μοσιεύεται με την παρούσα απόφαση. 

2. Κατά την επισκευή ή αντικατάσταση της επικάλυψης της στέγης 
των κτιρίων είναι δυνατή η χρησιμοποίηξση κεραμιδιών βυζαντινού ή 


γαλλικού τύπου ή τοπική σχιστόπλακα. 

3. Στο εξωτερικό και εσωτερικό των διατηρητέων κτιρίων απαγο¬ 
ρεύεται κάθε αφαίρεση αλλοίωση ή καταστροφή των επί μέρους αρχιτε¬ 
κτονικών τους στοιχείων; 

.4. Επιτρέπεται η επισκευή εκσυγχρονισμός και κάθε επέμβαση για 
λόγους λειτουργικούς ή στατικούς των χαρακτηρισμένων κτιρίων. Για 
κάθε επέμβαση στο εξωτερικό ή το εσωτερικό των διατηρητέων κτιρίων 
και του περιβάλλοντα χώρου απαιτείται η έκδοση αδείας ύστερα από τη 
σύμφωνη γνώμη της αρμόδιας Επιτροπής Αρχιτεκτονικών και Πολεο- 
δομικού Ελέγχου. 

5. Ειδικότερα πέραν των ανωτέρω επιβάλλονται κατά κτίρια τα ακό¬ 
λουθα: 

α) Κτίριο οδού Κουντουριώτη 28 

Επαναφορά στην αρχική κατάσταση των δύο παραθύρων του Α’ ορό¬ 
φου που έχουν κτισθεί επί της πλαγίας όψης του κτιρίου. 

β) Κτίριο οδού Κουντουριώτη 36 

Αντικατάσταση της μεταλλικής πόρτας εισόδου με ξύλινη ταμπλα- 
δωτή. 

γ) Κτίριο οδού Κουντουριώτη 54 

Στο ισόγειο εναρμόνιση του παραθύρου που βρίσκεται στο αριστερό 
άκρο της όψης του κτιρίου, σύμφωνα με την μορφή και τις διαστάσεις 
των υπολοίπων ανοιγμάτων. 

Οι μεταλλικές πόρτες εισόδου στο ισόγειο θα πρέπει να αντικαταστα- 
θούν με ξύλινες ταμπλαδωτές προσαρμοσμένες στον χαρακτήρα του κτι¬ 
ρίου. · 

Στον Α' όροφο να αφαιρεθεί το προστέγασμα που βρίσκεται πάνω από 
τα δύο παράθυρα στο αριστερό άκρο της όψης. 

6. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Ιουνίου 1991 

Με εντολή Υπουργού 
Ο Γενικός Διευθυντής Πολεοδομίας 
ΚΩΝΣΤΑΝΤΙΝΟΣ ΠΑΥΛΟΠΟΥΛΟΣ 









